Аддзел адукацыі Жлобінскага раённага выканаўчага камітэта

Дзяржаўная ўстанова адукацыі

“Майская базавая школа Жлобінскага раёна”

Урок беларускай мовы па тэме

“Займеннік як часціна мовы: агульнае значэнне, марфалагічныя прыметы, сінтаксічная роля. Пачатковая форма. Разрады займеннікаў па значэнні (знаёмства)”,

VI клас

Жураўлёва Святлана Іванаўна,

настаўнік беларускай мовы і літаратуры

 2021

**Тэма: Займеннік як часціна мовы: агульнае значэнне, марфалагічныя прыметы, сінтаксічная роля. Пачатковая форма. Разрады займеннікаў па значэнні (знаёмства).**

**Мэта:** даць паняцце пра займеннік як часціну мовы (агульнае значэнне ўказальнасці, адсутнасць здольнасціназываць прадмет або прымету)

**Задачы:**

* стварыць умовы для асэнсавання вучнямі граматычных прымет займенніка, сінтаксічнай ролі ў сказе і функцыі ў тэксце;
* спрыяць знаёмству вучняў з падзелам займеннікаў на разрады паводле значэння і граматычных функцый, фарміраваць уменні даваць азначэнне займенніка, распазнаваць займеннікі ў тэксце, вызначаць пачатковую форму, устанаўліваць іх марфалагічныя прыметы і сінтаксічную ролю ў сказе;
* садзейнічаць развіццю вобразнасці, назіральнасці, стварыць на занятках атмасферу ўзаемапавагі ў калектыве, заахвочваючы імкненне дзяцей да ўзаемадапамогі.

**Тып урока**: урок вывучэння новага матэрыялу

**Асноўныя метады**: праблемна-пошукавы, даследчы, наглядны

**Абсталяванне**: падручнік, прэзентацыя, ліст назіранняў

**Формы работы**: індывідуальная, групавая, парная, калектыўная

**Ход урока.**

1. **Арганізацыйны момант.**

Настаўнік:

Добрае ранне сонцу і птушкам,

Добрае ранне сынкам і дачушкам!

Добрае ранне ўсім добрым людзям.

Шчыра вітацца мы ўсе не забудзем!

Званочкам звонкім урок павітаўся.

Сядзем за парты. Занятак пачаўся!

Вітаю Вас, мае шаноўныя! Папрашу ўвагі*(слайд 2)*

НАСТРОЙ. Які бывае настрой? Давайце прыдумаем эпітэты да гэтага слова і падзелімся сваім настроем (цудоўны, радасны, жыццярадасны, бадзёры, дзівосны, вясенні і г.д.).

* Бачу, што ў вас цудоўны настрой. Спадзяюся, што ўрок пройдзе цікава і займальна і такі ж настрой будзе напрыканцы ўрока.
1. **Арыенціровачна-матывацыйны этап**.

Настаўнік: Сёння ў нас урок адкрыццяў і гэтыя адкрыцці вы будзеце рабіць самі. Нашымі памочнікамі будуць лісты назіранняў, падручнік, цікавыя заданні (Дадатак).

* Запішам у рабочых лістах дату.
* Першае адкрыццё, якое мы павінны зрабіць – вызначыць тэму ўрока. Прапную вам паслухаць незвычайны тэкст. Здагадайцеся, аб кім ці аб чым пойдзе размова?*(слайд 3)*

*Я выйшаў у магазін купіць хлеба. Ад самых варотза мной увязаўся ліст клёну. Ён бег ля самай маёй нагі. Калі я спыняўся, ён таксама спыняўся. Калі я ішоў хутчэй, ён таксама бег хутчэй. Ён не адставаў ні на крок, але ў магазін не пайшоў... Я пагладзіў яго па спіне, і ён застаўся чакаць мяне каля дзвярэй. Але калі я выйшаў, яго ўжо не было.*

* Адкажыце, аб чым ідзе размова? (Ліст клёну) (*слайд 4)*
* Якія словы сустракаюцца часцей за ўсё? (Я,ён)
* Гэта словы якой часціны мовы? (Займеннік)
* Сфармулюйце тэму ўрока і запішыце яе ў рабочых лістах (займеннік*)-(слайд 5).* (*Вучні працуюць ў рабочых лістах (дадатак)*
* Што незвычайнага ў нашых лістах? *(зорачкі*). Напрыканцы ўрока мы вызначым, як па-іншаму можа гучаць тэма ўрока.
* Скажыце, калі ласка, як аўтар адносіцца да ліста клёну? (*Вучні выказваюць свае меркаванні: з ласкай, любоўю, з жалем, са спачуваннем і г.д.)*
* У рабочых лістах есць табліца. Трэба ўспомніць, што ведаем пра займеннік, абмеркаваць з суседам па парце, запісаць звесткі ў першай графе табліцы*(работа ў парах)(слайд 6)*

|  |  |  |
| --- | --- | --- |
| **Ведаю** | **Хачу ведаць** | **Даведаўся** |
| 1. Займеннік – самастойная часціна мовы.2. Займеннікі бываюць асабовымі: я, мы, ты, вы, ён, яна, яно, яны.3. Займеннікі змяняюцца па ліках і склонах | 1. Што абазначаюць займеннікі?2. Ці толькі асабовымі бываюць займеннікі?3. Ці заўсёды займеннікі змяняюцца па ліках і склонах? | 1. Займеннік – самастойная часціна мовы, якая ўказвае на прадметы, прымету, колькасць, але не называе іх.2. Займеннікі бываюць не толькі асабовымі, а маюць 9 разрадаў.3. Займеннікі, як правіла, скланяюцца, але ёсць займеннікі, якія змяняюцца па ліках і родах.4. У сказах займеннікі часцей бываюць дзейнікамі, дапаўненнямі і азначэннямі. |

* Прааналізуем выкананую работу, паставім пытанні да тэмы і запішам у графу : хачу ведаць*(слайд 6)*
* Якуюмэту ставім перад сабой? (Вучні ставяць мэту ўрока) (*слайд 7)*

Планвывучэння тэмы (*на дошцы*):

1. Значэнне, пытанні
2. Марфалагічныя прыметы
3. Сінтаксічная функцыя
4. Ужыванне ў мове
5. **Аперацыйна-пазнавальны этап.**

Праца з тэрмінам “Займеннік”.

Настаўнік: Зробім марфемны разбор слова “Займеннік”, выдзелім корань (замест імені)

Вывад 1: Займеннік – часціна мовы, якая замяняе імёны.

Настаўнік: Якія іменныя часціны мовы вы ведаеце? Што яны абазначаюць? Успомніце тэкст, якую часціну мовы замяняў займеннік? (назоўнік).

* А іншыя часціны мовы займеннік можа замяняць? Праверым на прыкладзе сказа (*запісаны на дошцы):*

Такоеяно прыйдзе праз некалькі месяцаў.

- Ці разумеем сэнс сказа? Хто яно такое? Калі яно прыйдзе?

- Адкажам на гэтыя пытанні, калі зробім наступнае: замест займеннікаў падбяром назоўнікі, прыметнікі, лічэбнікі *(запіс на дошцы)*

*Цёплае лета прыйдзе праз два месяцы****.***

- Замест якіх слоў ужываліся займеннікі? Чым яны адрозніваюцца ад назоўнікаў, прыметнікаў, лічэбнікаў? (указваюць на прадметы, прыметы, колькасць, але не называюць іх)

Вывад 2: Займеннікі ўжываюцца замест імён, указваюць на прадмет, прымету, колькасць, але не называюць іх*(слайд 8)*

Займеннікі-назоўнікі (я,ты, яна)

Займеннікі-прыметнікі (такая, свой) дошка

Займеннікі-лічэбнікі (колькі, столькі, некалькі)

Настаўнік: Паназіраем, як змяняюцца займеннікі. Для гэтага выканаем наступныя заданні*(слайд 9):*

1 група – праскланяць займеннік *яна*

2 група – праскланяць займеннік *такая*

3 група – змяніць па родах і ліках займеннік *такая*

Вывад 3: Займеннікі могуць змяняцца па склонах, ліках і маюць род *(слайд 10)*

**Праца з тэкстам “Хлеб”** (у рабочых лістах)

Настаўнік: Звернемся да сказаў і вызначым сінтаксічную ролю займеннікаў (самастойная праца з тэкстам)

*Хлеб*

*Беларусы заўсёды ставіліся з пашанай да хлеба. Ён у нашай хаце гаспадар. Ён галоўны на нашым стале.*

*Мынічога не елі за сталом без абруса. Бо ежа нам заўсёды была святам.У нас вялікім грахом лічылася скідваць на падлогу хлебныя крошкі. Мыіх акуратненька збіралі ў жменю, елі ці аддавалі птушкам.*

*Кожнае зернетка вечнае. Яно захоўвае ў сабе жыццё. Яно заўсёды гатовае нарадзіць колас. (Паводле Я.Сіпакова)*

*Праверка па ключы ( слайд 11)*

1. Якая асноўная думка тэксту?
2. Якімі членамі сказа з’яўляюцца займеннікі?

Вывад 4: Займеннікі часцей з’яўляюцца ў сказе дзейнікамі, дапаўненнямі і азначэннямі*(слайд 12)*

**Фізкультхвілінка**

Раз, два, тры, чатыры, пяць –

Тупаем нагамі.

Раз, два, тры, чатыры, пяць –

Пляскаем рукамі.

Раз, два, тры, чатыры, пяць –

Будзем нахіляцца.

Раз, два, тры, чатыры, пяць –

Сядзем зноў займацца.

Настаўнік: Карыстаючыся падручнікам (стар.202), дапоўніце, калі ласка, табліцу з разрадамі займеннікаў прыкладамі ў вашых рабочых лістах *(слайд 13*), паспрабуйце:

-вызначыць разрады займеннікаў у тэксце “Хлеб”*(вусна, праверка “па ланцужку”);*

*-* вызначыць пачатковую форму займеннікаў у тэксце *(вусна)*

*Праверка па ключы (слайд 14)*

Настаўнік: Як вы думаеце, для чаго нам патрэбны займеннікі? Адкажам на гэта пытанне, калі звернемся да тэксту “Размова пра шчасце” (выразнае чытанне тэксту без займеннікаў)*(слайд 15):*

***Размова пра шчасце***

*…Проста так на талерачцы з блакітнай каёмачкай\_\_\_\_\_ \_\_\_ шчасце не прынясе. \_\_\_\_ даецца\_\_\_, \_\_\_\_ дбае пра \_\_\_\_, \_\_\_\_ прагне і змагаецца за \_\_\_\_. Не шукайце \_\_\_\_ лёгкіх дарог.*

 *Шчасце, напэўна, і ў \_\_\_\_, калі \_\_\_\_ спакойны за заўтрашні дзень. Шчасце- \_\_\_\_ \_\_\_\_\_ \_\_\_\_\_, \_\_\_\_ доўга шукаеш, а потым, як знойдзеш і зразумееш, беражэш \_\_\_\_, шчодра дзелішся \_\_\_. Хіба ж можна адчуваць \_\_\_\_ ў радасці, калі побач \_\_\_\_\_ сумна і адзінока?*

***Даведкі: ніхто, вам, яно, тым,хто, яго, хто, яго, сабе, тым, ты, гэта, нешта, такое, чаго, яго, ім, сябе, камусьці***

* Ці ўсё зразумела нам у тэксце? Ці прыгожы ён? Устаўце займеннікі, выкарыстоўваючы словы для даведак, паспрабуйце вызначыць іх разрад

*( работа ў парах).*

*Праверка па ключы (слайд16 ):*

*…Проста так на талерачцы з блакітнай каёмачкай****ніхто (адмоўны) вам (асабовы)*** *шчасце не прынясе.* ***Яно(асабовы)*** *даецца* ***тым (указальны)****,* ***хто (адносны)*** *дбае пра* ***яго (асабовы)****,* ***хто (адносны)*** *прагне і змагаецца за* ***яго (асабовы)****. Не шукайце* ***сабе(зваротны)*** *лёгкіх дарог.*

 *Шчасце, напэўна, і ў* ***тым (указальны)****, калі* ***ты(асабовы)*** *спакойны за заўтрашні дзень. Шчасце-****гэта (указальны)нешта (няпэўны) такое (указальны), чаго (адносны)*** *доўга шукаеш, а потым, як знойдзеш і зразумееш, беражэш* ***яго(асабовы)****, шчодра дзелішся* ***ім(асабовы)****. Хіба ж можна адчуваць* ***сябе(зваротны)*** *ў радасці, калі побач* ***камусьці(няпэўны)****сумна і адзінока?*

Вывад 5: Займеннікі ўпрыгожваюць нашу мову, робяць яе багацейшай, дазваляюць пазбегнуць паўтораў *(слайд 17)*

**Праца з падручнікам.**

Настаўнік: Прачытайце тэарэтычны матэрыял і запоўніце апошнюю (3-ю) графу табліцы . Параўнайце свае вывады з вывадамі ў падручніку (*індывідуальная праца) (слайд 18)*

1. **Кантрольна-ацэначны этап.**

Настаўнік: Наколькі вы былі сёння паспяховымі, пакажа тэст (*слайды 19-24)*

*Тэст.*

1. *Выберыце правільнае азначэнне*
2. Займеннік – гэта часціна мовы, якая называе прадметы, прыметы і колькасць.
3. Займеннік – гэта часціна мовы, якая ўказвае на прадметы, прыметы або колькасць, але не называе іх.

*2. Займеннік адказвае на пытанні хто? што?, калі замяняе…*

1)прыметнік

2) назоўнік.

3. *Замест якіх часцін мовы могуць ужывацца займеннікі?*

1) назоўнікаў;

2) прыметнікаў;

3) лічэбнікаў;

4) прыслоўяў;

5) злучнікаў.

*4. Пазначце сказ, у якім займеннік выкарыстаны замест лічэбніка.*

1) Да ***кожнага*** ўрока ён рыхтаваўся старанна.

2) ***Такой*** вясны ўжо і не прыгадаць.

3) ***Столькі*** год прайшло пасля вайны.

*5. Пазначце сказ, у якім выдзелены займеннік выступае ў ролі дапаўнення.*

1) ***Яго*** ўсе ведалі як добрага спецыяліста.

2) ***Кожны*** можа добра вучыцца.

3) ***Яго*** дом заўсёды быў адчынены для сяброў.

4) ***Якая*** прыгожая песня!

5) ***Столькі*** народу сабралася на плошчы.

*6. Падкрэсліце ў кожным радзе “лішняе” слова:*

1) свой, наш, чыйсьці, мой;

2) той, кожны, такі, гэтулькі;

3) увесь, самы, іншы, нейкі.

*Сама- (узаема)праверка па ключы (слайд 25)*

**V. Рэфлексія.**

- Якую б сваю назву вы далі тэме ўрока? Запішыце замест зорачак.

Наш урок заканчваецца. Метад “Тры М ” пакажа нам, што мы засвоілі добра, а над чым яшчэ трэба папрацаваць: вучні называюць 2 моманты з тэмы, якія запомнілі добра, і 1 момант, што не зусім атрымаўся.

**VI. Дамашняе заданне.**

Параграф 65, практыкаванне 416

Спіс выкарыстаных крыніц:

1. Цыбульская, С.І. Рознаўзроўневыя заданні для паўрочнага і тэматычнага кантролю па беларускай мове: Дапам.для настаўнікаў/С.І.Цыбульская. – Мн.:ТетраСистемс, 2004
2. Валочка, Г.М. Беларуская мова: навучальныя і кантрольныя дыктанты: 5-9 класы: дапам.для настаўнікаў устаноў агул.сярэд.адукацыі з беларус. І рус. Мовамі навучання/ Г.М.Валочка.- Мінск: Аверсэв, 2018
3. Красней, В.П. Беларуская мова. Тэставыя заданні для 6 класа. Ч.2: дапаможнік для вучняў агульнаадукацыйных устаноў з беларускай і рускай мовамі навучання/ В.П.Красней, Я.М.Лаўрэль. – 2-е выданне. – Мазыр: Белы вецер, 2012
4. Зубко, А.С. Беларуская мова і літаратура. Алімпіяды: 5-6 класы/А.С.Зубко. – 2-е выданне. – Мінск: Аверсэв, 2017

Дадатак

**Ліст назіранняў (Прозвішча, імя)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Дата\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Тэма:** \*\*\*\*\*\*\*\*\*\*\*\*\*\*\*\*\*\*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне№ 1. Запоўніце табліцу.**

|  |  |  |
| --- | --- | --- |
| Ведаю | Хачу ведаць | Даведаўся |
|  |  |  |

**Мэта:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Заданне № 2.** Выдзеліце корань у слове **займеннік**

**Вывад:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Заданне №3. Прачытайце сказ. Ці разумеем яго сэнс?**

Такое яно прыйдзе праз некалькі месяцаў.

**Змяніце сказ так, каб нам стаў зразумелы яго сэнс.**

*Цёплае лета прыйдзе праз два месяцы****.***

**Вывад**:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне№4. (па групах).**

**1 група** – праскланяць займеннік **яна**;

**2 група** – праскланяць займеннік **такая;**

**3 група** – змяніць па родах і ліках займеннік **такая.**

**Вывад:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Заданне№5. Вызначыць сінтаксічную ролю займеннікаў у сказах (тэкст “Хлеб”).**

*Хлеб*

*Беларусы заўсёды ставіліся з пашанай да хлеба. Ён у нашайхаце гаспадар. Ёнгалоўны на нашым стале.*

*Мы нічога не елі за сталом без абруса. Бо ежа нам заўсёды была святам. У нас вялікім грахом лічылася скідваць на падлогу хлебныя крошкі. Мы іх акуратненька збіралі ў жменю, елі ці аддавалі птушкам.*

*Кожнае зернетка вечнае. Яно захоўвае ў сабе жыццё. Янозаўсёды гатовае нарадзіць колас. (Паводле Я.Сіпакова)*

**Вывад:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Заданне №6. Праца з падручнікам\_**

|  |  |  |
| --- | --- | --- |
| **Асабовыя** | **Адносныя** | **Прыналежныя** |
| **Зваротны** | **Няпэўныя (неазначальныя)** | **Указальныя** |
| **Пытальныя** | **Адмоўныя** | **Азначальныя** |

**Заданне №7. Прачытаем тэкст.**Ці ўсё зразумела нам у тэксце? Ці прыгожы ён? Устаўце займеннікі, выкарыстоўваючы словы для даведак, паспрабуйце вызначыць із разрад.

*Размова пра шчасце*

*…Проста так на талерачцы з блакітнай каёмачкай\_\_\_\_\_ \_\_\_ шчасце не прынясе. \_\_\_\_ даецца\_\_\_, \_\_\_\_ дбае пра \_\_\_\_, \_\_\_\_ прагне і змагаецца за \_\_\_\_. Не шукайце \_\_\_\_ лёгкіх дарог.*

 *Шчасце, напэўна, і ў \_\_\_\_, калі \_\_\_\_ спакойны за заўтрашні дзень. Шчасце- \_\_\_\_ \_\_\_\_\_ \_\_\_\_\_, \_\_\_\_ доўга шукаеш, а потым, як знойдзеш і зразумееш, беражэш \_\_\_\_, шчодра дзелішся \_\_\_. Хіба ж можна адчуваць \_\_\_\_ ў радасці, калі побач \_\_\_\_\_ сумна і адзінока?*

***Даведкі: ніхто, вам, яно, тым,хто, яго, хто, яго, сабе, тым, ты, гэта, нешта, такое, чаго, яго, ім, сябе, камусьці***

**Вывад:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Заданне№8.** Запоўніце трэцюю графу табліцы.

Праца з падручнікам. Прачытайце тэарэтычны матэрыял і параўнайце свае вывады з вывадамі ў падручніку.

**Заданне№9. Тэст.**

1. *Выберыце правільнае азначэнне*
2. Займеннік – гэта часціна мовы, якая называе прадметы, прыметы і колькасць.
3. Займеннік – гэта часціна мовы, якая ўказвае на прадметы, прыметы або колькасць, але не называе іх.
4. *Займеннік адказвае на пытанні хто? што?, калі замяняе…*

1)прыметнік

2) назоўнік.

3. *Замест якіх часцін мовы могуць ужывацца займеннікі?*

 1) назоўнікаў;

 2) прыметнікаў;

 3) лічэбнікаў;

 4) прыслоўяў;

 5) злучнікаў.

*4. Пазначце сказ, у якім займеннік выкарыстаны замест лічэбніка.*

1) Да ***кожнага*** ўрока ён рыхтаваўся старанна.

 2) ***Такой*** вясны ўжо і не прыгадаць.

 3) ***Столькі*** год прайшло пасля вайны.

*5. Пазначце сказ, у якім выдзелены займеннік выступае ў ролі дапаўнення.*

 1) ***Яго*** ўсе ведалі як добрага спецыяліста.

 2) ***Кожны*** можа добра вучыцца.

 3) ***Яго*** дом заўсёды быў адчынены для сяброў.

 4) ***Якая*** прыгожая песня!

 5) ***Столькі*** народу сабралася на плошчы.

*6. Падкрэсліце ў кожным радзе “лішняе” слова:*

 1) свой, наш, чыйсьці, мой;

 2) той, кожны, такі, гэтулькі;

 3) увесь, самы, іншы, нейкі.

**Дамашняе заданне:**Параграф 65, практыкаванне 416